CELEX: 22013D0136
Language: et
Date: 2013-07-15 00:00:00
Title: EMP Ühiskomitee otsus nr 136/2013, 15. juuli 2013 , millega muudetakse EMP lepingu I lisa „Veterinaar- ja fütosanitaarküsimused”

19.12.2013   
            
            
               ET
            
            
               Euroopa Liidu Teataja
            
            
               L 345/4
            
         EMP ÜHISKOMITEE OTSUS
   nr 136/2013,
   15. juuli 2013,
   millega muudetakse EMP lepingu I lisa „Veterinaar- ja fütosanitaarküsimused”
   EMP ÜHISKOMITEE,
   võttes arvesse Euroopa Majanduspiirkonna lepingut (edaspidi „EMP leping”), eriti selle artiklit 98,
   ning arvestades järgmist:
   
               (1)
            
            
               EMP lepingusse tuleb inkorporeerida komisjoni 27. märtsi 2013. aasta rakendusotsus 2013/164/EL, millega tunnistatakse kehtetuks otsused 2003/135/EÜ, 2004/832/EÜ ja 2005/59/EÜ, millega kiidetakse heaks kavad metssigadel esineva klassikalise sigade katku likvideerimiseks ja metssigade erakorraliseks vaktsineerimiseks Saksamaal, Prantsusmaal ja Slovakkias (1).
            
         
               (2)
            
            
               Rakendusotsusega 2013/164/EL tunnistatakse kehtetuks komisjoni otsused 2003/135/EÜ, (2) 2004/832/EÜ (3) ja 2005/59/EÜ, (4) mis on EMP lepingusse inkorporeeritud ja mis tuleb sellest tulenevalt EMP lepingust välja jätta.
            
         
               (3)
            
            
               Käesolevas otsuses käsitletakse elusloomi, välja arvatud kalasid ja vesiviljelusloomi. Kõnealuseid küsimusi käsitlevaid õigusakte ei kohaldata Islandi suhtes, nagu see on täpsustatud EMP lepingu I lisa I peatüki sissejuhatava osa lõikes 2. Seetõttu ei kohaldata käesolevat otsust Islandi suhtes.
            
         
               (4)
            
            
               Käesolevas otsuses käsitletakse veterinaarküsimustega seotud õigusakte. Veterinaarküsimusi käsitlevaid õigusakte ei kohaldata Liechtensteini suhtes seni, kuni Liechtensteini suhtes kohaldatakse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet, nagu see on sätestatud EMP lepingu I lisa valdkondlikes kohandustes. Seetõttu ei kohaldata käesolevat otsust Liechtensteini suhtes.
            
         
               (5)
            
            
               Seetõttu tuleks EMP lepingu I lisa vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   EMP lepingu I lisa I peatüki osa 3.2 pealkirja „Õigusaktid, mida EFTA riigid ja EFTA järelevalveamet igati arvesse võtavad” all jäetakse välja punktide 20 (komisjoni otsus 2003/135/EÜ), 28 (komisjoni otsus 2004/832/EÜ) ja 29 (komisjoni otsus 2005/59/EÜ) tekst.
   Artikkel 2
   Rakendusotsuse 2013/164/EL norrakeelne tekst, mis avaldatakse Euroopa Liidu Teataja EMP kaasandes, on autentne.
   Artikkel 3
   Käesolev otsus jõustub 16. juulil 2013 tingimusel, et EMP ühiskomiteele on edastatud kõik EMP lepingu artikli 103 lõike 1 kohased teated (5).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 15. juuli 2013
      
         
            EMP ühiskomitee nimel
         
         
            eesistuja
         
         Thórir IBSEN
      
   
   
      (1)  ELT L 91, 3.4.2013, lk 10.
   
      (2)  ELT L 53, 28.2.2003, lk 47.
   
      (3)  ELT L 359, 4.12.2004, lk 62.
   
      (4)  ELT L 24, 27.1.2005, lk 46.
   
      (5)  Põhiseadusest tulenevaid nõudeid ei ole nimetatud.